Kan siya pulis, napiritan siyang magdimitir ta dai na niya namamantener an sukol niya sa habayan na dai dapat maglampas sa 34 pulgada susog sa pinagboboot kan Philippine National Police (PNP). Paglaog niya sa training camp kan Pinoy Biggest Loser, siya nagtitimbang na 255 na libra. Pakalihis nin apat na bulan (20 semana), siya nagpipisada na sana nin 154 na libra. An hiniyos niya 39.61% o an naina niyang pisada 101ng libra, bagay na iyo an nakapanggana saiya sa kompetisyon.